JABATAN SYERIF DAERAH LOS ANGELES
MERUPAKAN JABATAN SYERIF TERBESAR DI NEGARA INI,
BERKHIDMAT UNTUK DAERAH YANG PALING RAMAI PENDUDUKNYA.
MEREKA MENYIASAT PEMBUNUHAN YANG PALING KEJAM DAN RUMIT.
INI KISAH MEREKA.
4 MAC 1980
4 Mac 1980, saya baru selesai rondaan pada waktu tengah malam.
Tugas saya dan rakan sekerja saya akan tamat
dan kami terima panggilan tentang mayat di Pantai RAT.
Pantai itu boleh dimasuki melalui Teluk Malaga.
Apabila dapat panggilan tentang mayat di pantai,
kami terus terfikir, "Orang mabuk agaknya."
"Mangsa tersandung dan jatuh, mungkin tercedera."
Saya tak bersedia dengan apa yang bakal kami temui.
Ini kes homisid yang belum selesai, tanpa petunjuk siapa pelakunya,
misteri tanpa saksi.
Kes ini ditugaskan kepada saya 33 tahun kemudian.
Anda mesti tertanya-tanya apa yang si pelaku buat
selama 33 tahun ini.
Mungkin dia berjaya lepaskan diri dengan jenayah lain.
Jabatan Syerif Daerah Los Angeles sememangnya yang terbaik.
Beberapa kes berprofil tinggi dibicarakan di Los Angeles.
Anda perlu berikan komitmen 110 peratus.
Ini pembunuhan. Tiada lagi jenayah paling serius.
Semua ini melibatkan semangat dan rasa tanggungjawab.
Keadilan datang daripada mencari kebenaran.
Pada tahun 2013, saya berjumpa leftenan pasukan saya.
Saya kata saya mahu beberapa kes untuk diselesaikan.
Ada kes dari tahun 1980 di atas mejanya.
Saya terpaku apabila membaca laporan kes ini.
Setiap kali wanita jadi mangsa, saya teringat anak-anak saya.
Saya mula membaca laporan,
saya fikir kes ini akan bawa saya ke banyak tempat.
Sebab saya perlu cari orang yang disebut dalam laporan asal.
Saya jumpa David Byington, orang pertama tiba di tempat kejadian.
Kami bercakap di telefon. Dia ingat semuanya tentang kes ini.
Dia ingat kes ini sebab
pada tahun 1980, dia orang baharu di jabatan itu.
Pada tahun 1980, saya pegawai polis bertugas di Bandar Palos Verdes Estates.
Palos Verdes Estates terletak di pinggir selatan Los Angeles.
Cenuram yang indah, rumah agam, orang berpendapatan tinggi tinggal di sana
dan kebanyakan rumah di sana bernilai jutaan dolar,
walaupun pada tahun 70-an.
Kes pembunuhan di Palos Verdes Estates
sangat jarang berlaku.
Ketika itu saya berusia 21 tahun.
Saya membuat rondaan berseorangan sebulan atau dua bulan sebelum itu.
Apabila saya pergi ke tempat kejadian, saya sedar kemungkinan berlaku pembunuhan,
saya mula menggeletar.
Seorang wanita ditemui mati di pantai
di Palos Verdes Estates dekat Teluk Malaga
dan nampaknya dia telah diserang secara seksual
dan dipukul di kepala.
Seorang peluncur menjumpai dompetnya yang mengandungi kad pengenalan.
Kami dapat tahu mangsa ialah Teresa Broudreaux dari Wilmington,
hanya 19 kilometer jauhnya dan dia baru berusia 20 tahun.
Kami cuba periksa kalau dia masih hidup dan saya ingat saya pernah cuba.
Tubuhnya terasa hangat apabila disentuh,
tapi saya tak tahu kalau saya dapat rasa nadinya
atau itu denyutan nadi saya sendiri.
Saya rasa itu saraf.
Saya nampak gadis itu berbogel
kecuali dia memakai sepasang stoking paras lutut.
Dia kelihatan seperti dalam posisi yang kakinya menghadap laut.
Mukanya berlumuran darah.
Rambutnya kusut bersalut darah.
Jadi, agak sukar untuk melihat mukanya tanpa mengalihkan rambut.
Ada luka melecet pada dahinya
serta kesan lebam dan kecederaan baharu di abdomen.
Pantai itu dikenal pasti sebagai tempat kejadian.
Air pasang agak cepat,
kami terpaksa angkat dan pindahkan mayat itu.
Rakan sekerja saya cuba menyokong kepalanya.
Semasa kami bergerak ke atas, rakan saya beritahu,
"Alamak, tangan aku termasuk dalam kepalanya."
Ada luka besar di belakang kepalanya.
Kami tahu ini bukan kemalangan.
Cik Broudreaux merupakan mangsa homisid pertama saya.
Ini jenayah paling teruk, meragut nyawa manusia lain.
Kami tak mahu buat sebarang kesilapan.
Jabatan Polis Palos Verdes Estates merupakan agensi yang kecil.
Kekejaman jenayah ini
memberi mandat kepada kami untuk meminta bantuan agensi
yang boleh mengendalikan siasatan pembunuhan
dan Jabatan Syerif Los Angeles sememangnya yang terbaik.
Apabila syerif unit homisid Los Angeles muncul,
saya perhatikan semua tindakan mereka.
Mana-mana pendakwa raya akan beritahu tugas kami bukan sekadar menghukum orang,
kami juga perlu pastikan prosedur yang anda lalui
untuk menyiasat kes dilakukan dengan betul.
Anda perlu beralih kepada...
kamera pengawasan, saksi atau bukti saintifik.
Pada tahun 1980, kemudahan yang ada ketika itu tidak setanding
dengan apa yang kita ada sekarang.
Pakaian mangsa tiada di tempat kejadian.
Kami jumpa sebotol alkohol dan dua biji gelas
dan salah sebiji gelas masih ada alkohol di dalamnya,
berhampiran tempat dompet ini dibuang.
Saya percaya pada masa itu
ada orang lain di sana
yang minum bersama mangsa sebelum pembunuhan itu.
Kami juga nampak kesan tayar.
Mereka percaya ini kesan tayar kenderaan suspek.
Tapi tayar itu botak.
Kesan bunga pada tayar tak cukup dalam.
Mereka tak dapat membuat acuan kesan itu.
Detektif syerif homisid Los Angeles
tak membuang masa, mereka menghubungi ahli keluarga,
sesiapa yang rapat dengan mangsa
dan cari apa-apa maklumat yang membawa kepada individu yang mungkin terlibat
dan anda boleh mula ikut petunjuk itu.
Mereka dapat tahu dia berkahwin dengan lelaki bernama Ronnie Fematt.
Semasa saya bertemu Teresa,
dia berusia 18 atau 19 tahun dan saya 20 tahun.
Saya dan kawan saya berada di sebelah timur Wilmington,
kami bersantai dan seumpamanya.
Salah seorang gadis membawa Teresa.
Apabila saya nampak dia, saya terpesona.
Dia sangat berdikari dan kuat semangat.
Saya tak tahu apa yang dia nampak pada saya.
Saya dan kawan-kawan mula ambil dadah.
Tapi apabila saya dan Terri bersama, dia beri saya kata dua.
Katanya, "Awak perlu berhenti."
Mudah sahaja.
Dua setengah tahun kami bersama, kemudian saya fikir,
"Inilah gadis yang saya nak kahwini."
Saya mahukan dia. Saya nak berkeluarga. Saya nak berumah tangga.
Jadi, saya teruskan. Saya kahwini dia.
Dia hamil tak lama selepas itu.
Mereka kata saya dapat anak perempuan.
Saya sangat gembira.
Cara Teresa dibunuh sangat menyedihkan.
Kematiannya sangat ganas, kepalanya dipukul
dan diserang secara seksual.
Apabila mengetahui yang dia hamil beberapa bulan
dan ada lagi satu kehidupan yang musnah dan berakhir,
memang menyedihkan.
Lebih menyedihkan, dia sudah pun menjadi seorang ibu.
Dia ada anak berusia empat tahun bernama Linda.
4 Mac 1980 merupakan hari paling teruk dalam hidup saya.
Nenek saya beritahu mak saya lemas di pantai.
Dia akan ke syurga bersama para malaikat.
Dia takkan kembali.
Saya tak dapat kawal diri.
Saya tak nak tinggal dengan mak cik saya.
Saya tak nak tinggal dengan nenek saya. Saya tak nak tinggal dengan ayah saya.
Saya cuma nak mak saya.
Saya tak faham kenapa dia tak boleh kembali.
Satu-satunya insan yang menyayangi dan melindungi saya telah tiada.
Sekarang tiada sesiapa lagi yang menyayangi saya.
Kali pertama saya jumpa Linda, agaknya dia berusia dua tahun.
Dia masih kecil lagi. Percakapannya masih belum lancar.
Sangat comel.
Walaupun dia bukan anak saya, saya tak kisah langsung.
Kami selalu main "kafe". Dia akan ambil pesanan saya,
kemudian ke dapur, macam dia sediakan makanan saya.
Dia budak yang baik.
Dulu saya suka.
Saya pernah buat menu dengan Ronnie. Kemudian saya bawa kepada mak saya.
Dia bertanya, "Nak berapa, cik?"
Saya akan kata, "Dua."
Dia akan buat keju panggang saya dengan cahaya lilin.
Saya tak tahu kenapa cahaya lilin, tapi memang betul.
Ronnie mengahwini wanita yang kononnya dicintainya,
dia membesarkan anak isterinya seperti anaknya sendiri.
Tapi itu tak mengecualikan dia daripada menjadi suspek.
Mungkin dia hilang kawalan, tak dapat menahan marahnya. Siapa tahu?
Ronnie antara orang pertama
yang bercakap dengan syerif homisid.
Syerif menyoal siasat saya dan saya jawab semuanya.
Pada 3 Mac, saya belajar di Kolej Harbor.
Saya ambil kursus biasa.
Saya belajar seni sebab saya minat.
Saya tiba di rumah dan beritahu isteri saya,
"Ayuh. Mari pergi ke rumah kawan saya, George."
Dulu kami melepak di garaj, minum dan merokok.
Kami ke sana.
Dia tak sertai kami.
Dia mengandung.
Dia tak mahu berdiri sepanjang malam di garaj.
Jadi, saya faham dia mahu pulang.
Kami pun pulang.
Saya beritahu saya nak ke sana semula. Tapi isteri saya melarang.
"Jangan pergi." Saya jawab, "Saya nak pergi."
"Jangan pergi." Saya kata, "Terri, saya nak ke sana."
Ketika itulah saya keluar.
Saya berjalan ke arah ini ke rumah kawan saya.
Saya dengar pintu dihempas dan saya berpaling.
Dia menuju ke lorong.
Kami ada pagar di lorong yang menghala ke jalan lain.
Di situlah kakaknya tinggal, di hujung blok.
Saya tahu dia marah.
Dia akan ke rumah kakaknya untuk mengadu dan mengutuk saya.
Dia akan okey.
Tapi...
Itu kali terakhir saya melihatnya.
Berapa kali seorang isteri menghilang dan suaminya berkata,
"Dia keluar. Saya tak tahu apa yang berlaku kepadanya."
Sembilan daripada sepuluh, itu mengarut. Mesti suaminya penyebab.
Mereka suruh saya tanggal baju.
Mereka mencari kesan calar atau luka pertahanan
dan tak jumpa apa-apa.
Mereka asyik tanya, "Awak tak buat?" "Tak, saya tak buat."
Semasa mereka menemu bual Ronnie, dia risau dan gementar.
Apabila isteri anda ditemui dibunuh...
sama ada anda akan bersedih, terkejut atau sebagainya
atau takut mereka akan tahu anda pelakunya.
Selepas perbualan dengan syerif selesai, saya pulang ke rumah
dan ada kereta polis di sekitar blok.
Mereka tengok rumah saya.
Dengan cepat, dia risau dia dilabel sebagai suspek
dan sememangnya dia suspek.
Saya hubungi pak cik saya, Henry Salcido. Dia seorang peguam jenayah.
Dia menyuruh saya jangan bercakap dan menghindari mereka.
Itulah yang saya buat.
Ayah saya tiada, apabila mak berkahwin dengan Ronnie
dan saya dapat tahu saya akan dapat adik,
saya sangka keluarga kami akan lengkap
dengan Ronnie, bayi baharu, mak saya dan saya.
Jadi, saya sangat teruja.
Sangat teruja.
Selepas kejadian yang menimpa mak saya,
saya tak tinggal dengan Ronnie.
Keluarga ayah saya datang dan bawa saya pergi.
Saya merinduinya apabila mereka bawa dia. Hati saya hancur.
SEHARI SELEPAS PEMBUNUHAN TERESA
Semasa autopsi, kit rogol diambil.
Tapi kit rogol pada tahun 1980 tak seperti sekarang.
Ada keratan yang diambil dari kukunya
kerana ada sesuatu di situ
dan mereka boleh bandingkannya dengan jenis darah.
Sampel swab juga diambil.
Kami tak uji untuk DNA, tapi boleh menguji kehadiran sperma.
Mereka bawa dia ke rumah mayat.
Saya ke sana dan minta kebenaran untuk melihat mayatnya
sebab saya perlu buat persiapan.
Mereka tarik benda itu. Hanya separuh sahaja
dan saya dah... Lutut saya lemah.
Saya tak percaya apa yang saya nampak.
Wajahnya tiada.
Cuma ada lubang besar di mukanya.
Saya terus beritahu mereka, "Saya mahu keranda ini ditutup.
Saya mahu bayi itu dibedung dan dipeluk oleh maknya
supaya mereka bersama selama-lamanya."
Para penyiasat bercakap dengan ramai kawan dan ahli keluarga
dan itu saja sumber maklumat mereka.
Mereka dapat tahu orang terakhir yang jumpa Teresa ialah kakaknya.
Dia pergi ke rumah kakaknya.
Kakaknya mahu dia tinggal di sana, tapi dia tak mahu.
Teresa Broudreaux tinggalkan rumah kakaknya malam itu
dan mula berjalan di jalanan.
Seorang sepupunya ingat pada hari itu, sebelum dia ditemui mati,
dia mahu pergi ke pantai.
Teresa dan Ronnie tak ada kereta.
Mungkin juga
dia menumpang kereta untuk pergi ke pantai.
Mereka benar-benar berharap ada sesiapa yang nampak kejadian itu.
Kejadian itu berlaku pada waktu malam dan mangsa dijumpai pada waktu pagi,
jadi tiada saksi yang pernah tampil.
Tidak banyak alat penyiasatan
yang boleh digunakan untuk menyiasat siapa pembunuhnya.
Mereka melihat Ronnie, suami Teresa Broudreaux,
sebagai suspek yang berpotensi.
Selepas siasatan menyeluruh, mereka dapat menentukan
yang Ronnie ada alibi.
Ronnie berada di garaj kawannya bersama beberapa orang saksi
pada malam isterinya dibunuh.
Oleh itu, dia bebas daripada dituduh membunuh isterinya.
Walaupun penyiasat polis mungkin mengecualikan Ronnie,
agak sukar untuk memperbetulkan tanggapan ahli keluarga
yang fikir dan percaya dia bertanggungjawab
atas kematian ahli keluarga mereka.
Semasa saya berusia lapan atau sembilan tahun,
saya dan sepupu saya menyelongkar kotak dan laci maknya
dan kami jumpa laporan autopsi mak saya.
Saya terkejut, mereka kata mak saya mati lemas.
Selama ini saya percaya mak saya mati lemas.
Tiba-tiba saya rasa keliru.
Semua ahli keluarganya kata Ronnie yang bunuh mak saya.
Saya terus percaya sebab mereka selalu bergaduh
di depan saya.
Saya tengok mereka bergaduh setiap hari.
Pihak syerif memutuskan saya bukan suspek.
Tapi mereka tak ada suspek lain, jadi semua orang ingat saya yang buat.
Saya tak ingat berapa kali saya ditembak
kerana orang sangka saya yang bunuh.
Sama ada keluarga atau kawannya, saya tak tahu.
Tiada siapa tembak saya sebelum dia mati.
Saya sangat trauma, saya tak mahu hidup.
Jika isteri anda hilang ketika bertengkar
dan kami tak ada bukti
yang menunjukkan orang lain terlibat
dan apa yang anda ada ialah alibi oleh orang yang rapat dengan anda,
sama ada itu alibi yang sah atau tidak,
tapi anda tiada suspek lain.
Kami tak ada saksi.
Kami tak ada bukti yang boleh digunakan pada masa itu.
Tiada apa yang mereka boleh buat.
Akhirnya, pembunuhan Teresa Broudreaux tak pernah selesai.
Fail kesnya disimpan dan kekal sebagai kes dingin selama beberapa dekad.
Semasa saya kecil, saya selalu menangis memanggil mak saya.
Banyak soalan di minda saya selama ini.
Ada banyak soalan saya yang tiada siapa mahu jawab.
Tiada siapa mahu bercakap tentang dia.
Tiada siapa nak cakap tentang apa yang berlaku.
Tiada siapa beritahu saya apa-apa.
Mereka suruh saya diam. Mereka kata mak saya takkan kembali.
Saya dah biasa hidup tanpa ibu bapa.
Kekosongan yang ibu saya tinggalkan tak pernah diisi.
Saya tak rasa kekosongan itu boleh diisi.
Bertahun-tahun saya dituduh,
dipulaukan dan ramai yang bercakap di belakang saya.
Saya tak boleh terima.
Saya tak fikir tentang anak saya dan Teri.
Saya bekerja untuk khayal,
jadi saya tak perlu berdepan dengan tekanan
akibat tuduhan yang mengatakan sayalah pembunuh isteri saya.
Apabila semakin dewasa, saya selalu nampak dia berjalan-jalan.
Saya tak mahu bercakap dengan Ronnie. Saya tak tahu apa yang patut saya rasa.
Saya mula terfikir, "Adakah dia benar-benar...
Betulkah dia..."
Saya mula bertanya sebab mereka yang memberitahu saya.
Saya nampak mereka bergaduh, tapi betulkah Ronnie yang bunuh mak?
BIRO PEMBUNUHAN JABATAN SYERIF LOS ANGELES
33 TAHUN SELEPAS HOMISID TERESA
Semasa saya dapat kes ini, latar belakang budaya,
ada kaitan di situ.
Pada tahun 80-an, budaya di Wilmington
sama seperti di Los Angeles Timur, tempat saya membesar.
Kebanyakannya Hispanik,
budaya kenderaan rendah, geng, jenayah.
Kadangkala melihat ibu bapa saya takut...
Mereka takut untuk hubungi polis.
Tahun 1980, umur saya 13 tahun. Saya dalam gred lapan.
Kalau anda beritahu saya yang saya akan terlibat
dengan penyiasatan kes pembunuhan di Palos Verdes Estates
yang terletak jauh dari Los Angeles Timur, saya akan cakap anda memang gila.
Saya tak pernah cakap, "Saya nak jadi polis."
Saya paling tak sangka.
Semangat itu datang sebaik saja saya mulakan kerja
dan mula perasan perbezaan yang saya boleh buat.
Ralph mempunyai pendekatan yang lebih tenang dan lembut.
Dia mencabar dirinya dan mencipta nama.
Ralph tak mengejar pangkat. Dia nak jadi detektif yang bagus.
Saya selalu ditanya,
"Bagaimana rasanya mengendalikan kes homisid?"
Macam menjugel bola di lautan.
Anda tak mahu lemas, tapi anda tak boleh jatuhkan bola.
Apabila kita lihat kes dingin,
ada banyak perkara berbeza yang kita perlu atasi.
Penyiasatan berubah selepas 10, 15, 20 tahun.
Teknik yang berbeza berkembang. Proses pemikiran berbeza berkembang.
Akhirnya, anda perlu buat kerja mengikut cara lama, bukan?
Anda perlu cari orang, cari saksi.
Tapi teknologi merupakan aset yang sangat penting bagi kami
dalam kes yang belum selesai ini.
Dalam kes ini, pada tahun 1980, ujian DNA masih belum wujud.
Ada pelbagai cara penyiasatan yang boleh diterokai.
Sekarang kita boleh patah balik dan gunakan bukti tersebut
untuk membentuk profil DNA.
Ada beberapa barang bukti yang disimpan dari tempat kejadian.
Kami tahu ada cukup bukti,
ada benda yang boleh kami uji.
Jabatan syerif ada pakar dalam bidang jenayah.
Sementara pakar itu menguruskan bukti
dan cuba menentukan sama ada terdapat bahan genetik yang cukup,
kemudian kami sedar semua itu tak mencukupi.
Kuku tak membantu seperti yang kami harapkan.
Bukti lain yang ada di tempat kejadian juga tak membantu.
Tiada cap jari atau DNA pada botol alkohol itu.
Hanya ada cap jari Teresa pada cawan itu.
Bertentangan dengan apa yang anda lihat dalam rancangan CSI,
malangnya, penjenayah tak tinggalkan DNA mereka di mana-mana
tempat jenayah yang mereka pergi.
Jadi, kami perlu ubah.
Kami perlu fikirkan cara lain untuk cuba kenal pasti pembunuhnya.
Ketika itulah kami beralih kepada bukti koroner.
Pejabat koroner berjaya mendapatkan DNA yang ditemui pada mangsa.
Pakar jenayah mengambil sikat bulu kemaluan
dan membasuhnya.
Dia masukkan hasil cucian itu dalam pengempar
yang berputar dan menghasilkan pelet.
Pelet itu boleh dikaji secara terperinci dengan mikroskop
untuk menentukan jika ada bahan genetik dalam pelet itu
dan dia menjumpai satu kepala sperma.
Sebab itulah dia dapat buat ujian DNA.
Matlamatnya ialah mereka akan dapat hasilkan profil DNA sebenar.
Kadangkala anda ada cecair badan,
tapi tak bermakna semua itu cukup untuk menghasilkan profil DNA lengkap.
Kadangkala anda dapat profil separa. Kadangkala tak dapat apa-apa.
Kalau tiada bukti yang mencukupi, jalan buntu menanti.
9 JANUARI 2014 34 TAHUN SELEPAS PEMBUNUHAN TERESA
Detektif Ralph Hernandez dapat kes saya dan dia ada menghubungi saya.
Saya rasa lega sebab dia memahami saya.
Dia tahu gaya hidup saya, apa yang saya lalui.
Ketagihan, geng, semuanya.
Kalau anda dari LA Timur, semua perkara itu dah jadi kebiasaan.
Sebagai polis, anda lebih tahu. Anda mungkin lebih tahu daripada saya.
Dia layan saya macam orang lain.
Bukan sebab saya Chicano. Dia layan saya sebab saya manusia.
Saya berbual dengannya dan beritahu saya ada maklumat lain.
SYERIF DAERAH LOS ANGELES
Ronnie memberitahu kami,
ada seorang kenalan wanita daripada kejiranan itu
mendekatinya pada satu malam dan berkata, "Hei, saya simpati.
Saya simpan selama beberapa tahun. Saya nak awak tahu."
Pada penghujung 90-an, saya masih di luar kawalan
dan saya berada di bar.
Seorang kawan yang sudah lama tidak berjumpa masuk ke dalam bar itu.
Dia datang kepada saya.
"Ronnie, saya tahu siapa bunuh isteri awak."
Kehidupan diteruskan
tapi kita masih ingat butiran jelas
tentang trauma berlaku pada masa lalu.
Lambat-laun kita akan sedar.
Semua itu menghantui kita dan kita perlu beritahu seseorang.
Semasa bertemu Detektif Ralph Hernandez, saya dah lama tak mabuk.
Sudah lama saya simpan rasa bersalah ini.
Saya fikir dah tiba masa untuk saya lepaskan.
Dia ada hubungan dengan kawan saya.
Dia dah lama menghilang, saya tak tahu apa berlaku.
Saya tak tahu sebab saya tak perhatikan dia.
Kami berbual dan dia mula menangis. Dia kata dia tahu siapa pembunuhnya.
RAKAMAN POLIS
Saya tanya, "Apa maksud awak?"
Dia kata, "Saya diculik oleh dua orang lelaki
dan diseksa secara seksual."
Lelaki-lelaki itu menjemputnya
dan menyuruh dia meletakkan sesuatu pada lidah.
Apabila dia letak cecair itu pada lidah, dia rasa kebas.
Dia kata dia boleh mendengar dan melihat, tapi tak boleh bergerak.
Macam lumpuh.
Dia diseksa dan didera secara seksual.
Kemudian dia dengar mereka berkata,
"Apa kita nak buat dengan mayatnya?"
"Buang di tempat kita tinggalkan Terri."
Dia melompat keluar dari kereta yang sedang bergerak
dan dia dibantu oleh orang berdekatan, mereka pun lari.
Orang yang disebutnya itu, saya kenal.
Saya memang kenal.
Dengan ciri-cirinya, memang sepadan.
Itu maklumat sumber kedua, bukan?
Gadis ini beritahu Ronnie. Ronnie beritahu kami.
Kami perlu cari gadis ini.
Saya ada beberapa alamat yang disenaraikan dalam laporan asal,
orang yang tinggal di kejiranan itu.
Jadi, saya pergi ke beberapa buah rumah.
Saya dapat tahu dia bukannya tinggal di negeri ini.
Saya dapat nombor telefonnya dan kami mula berbual.
Dia memberikan kerjasama dan sudi berjumpa dengan kami,
itu sangat penting.
Kami terbang ke sana.
Ralph pernah ke Texas untuk bercakap dengannya.
Saat itu juga saya sedar,
mereka akan usahakan apa yang boleh.
Saya rasa yakin.
Akhirnya, selepas 33 tahun, saya sudah tidak keseorangan lagi.
SELAMAT DATANG KE TEXAS
Kami baru sahaja terbang
dan saya dapat panggilan dari makmal jenayah.
Makmal jenayah beritahu saya,
mereka dapat padanan dalam CODIS daripada DNA di tempat kejadian.
Menakjubkan.
Tapi agak mengelirukan juga
sebab orang itu bukannya yang kami sangka,
perhatian kami dialihkan
daripada maklumat yang kami akan dapat daripada pemberi maklumat.
Individu ini bukan orang yang sama.
Disebabkan pakar jenayah itu, kami dapat nama pelakunya.
DNA itu sepadan dengan Robert Yniguez.
Siapa Robert Yniguez? Dari mana dia datang?
Apa dia buat? Di mana dia? Di mana dia 34 tahun lalu?
Robert Yniguez tiada dalam fail itu.
Dia tak pernah ditemu bual.
Namanya tak pernah disebut langsung.
Ada banyak nama dalam laporan asal itu.
Namanya tiada di situ.
Tapi agak mengujakan rasanya.
Kami pulang setelah menemu bual pemberi maklumat itu,
tapi rupa-rupanya kami menemui jalan buntu.
Kami mula menjalankan
penyiasatan ke atas latar belakang Robert Yniguez
dan saya baca laporan jenayah daripada penahanannya sebelum ini.
Pada tahun 1981, Robert Yniguez ditangkap kerana merogol.
MAC 1980 - HOMISID TERESA BROUDREAUX
Mangsa kes itu ialah pengembara tumpang yang dia tumpangkan
dan dia terus merogolnya.
Mangsa membuat laporan.
Dia terus ditahan selepas kejadian itu.
Dia didakwa di mahkamah.
Dia ditahan dalam perbicaraan awal.
Mangsa datang untuk beri keterangan.
Tak lama sebelum perbicaraan,
mangsa tak dapat dikesan
lalu kes itu digugurkan dan perogol itu dibebaskan.
Kemudian pada tahun 1982,
dia ditahan kerana satu lagi kes rogol
dan dia dijatuhi hukuman penjara.
Sabitan itulah yang menyebabkan DNAnya wujud dalam pangkalan data CODIS.
Disebabkan padanan CODIS cuma alatan penyiasatan dan petunjuk,
kami perlu dapatkan apa yang dipanggil "sampel pengesahan".
Kami perlu dapatkan sampel DNA daripada dia untuk mengesahkannya
dan membandingkannya dengan bukti daripada kit koroner.
Jadi, kami perlu mencari En. Yniguez.
Detektif Ralph Hernandez bertanya jika saya kenal Robert Yniguez.
Saya tak kenal, tapi harapan saya menggunung.
DNA selalunya membantu menangkap orang jahat.
Sekarang ada DNA.
Mereka cuma perlu cari lelaki itu.
Pesalah seks perlu mendaftar pada hari lahir mereka.
En. Yniguez akan menyambut hari jadinya lebih kurang empat bulan
dari hari Detektif Hernandez tahu yang dia berpotensi sebagai suspek.
Jadi, tempat paling senang untuk mencari En. Yniguez
adalah semasa dia mendaftar.
Yniguez berada di Harbor Station bersiap untuk mendaftar sebagai pesalah seks.
Ketika itu, saya nak tahu lebih lanjut tentang dia.
Kami mahu sahkan di mana dia pernah tinggal,
ke mana dia pergi, siapa keluarganya, siapa kawan-kawannya
kerana mungkin ada kaitan dengan Teresa.
Selain itu, saya nak dapatkan sampel DNAnya.
Jadi, saya beritahu dia siapa kami, dari mana kami datang.
Dia sudi bercakap dengan kami.
- Awak masuk penjara tahun 1980 atau... - Rasanya 1980.
Sebelum masuk penjara, awak tinggal di mana?
Rasanya saya tinggal di Wilmington...
rumah mak tiri saya dengan ayah saya.
Saya tak kenal ramai orang dari Wilmington.
Maksud saya...
Saya akan berjalan di sana, tapi...
Saya tak kenal sesiapa di sana.
Saya tak ada rancangan besar.
Saya cuma fikir, "Jadilah diri sendiri. Berbual dengan dia, tenangkan dia."
Jadi, keadaan berkembang dari situ.
- Awak pernah berparti di pantai? - Tidak.
- Tak pernah ke sana? - Tidak.
Awak tak pernah ke Teluk Malaga, Palos Verdes Estates?
Ralph mengutamakan pendekatan
yang tidak melibatkan konfrontasi.
Jadi, dia cuba buat Yniguez rasa selesa
dan kemudian dia semak maklumat yang dia ada
untuk menentukan jika dia boleh memerangkapnya berkenaan cerita tertentu.
Beritahu saya tentang kes semasa awak ditahan.
Bawa dia ke Redondo.
Kami berasmara.
Ya, dia menolak. Tapi kemudian...
selepas itu dia mengalah dan...
- Mereka dakwa awak merogol. - Ya.
Awak bebas sebab dia tak datang.
Okey.
Awak kenal Teresa?
- Tidak. - Tidak? Tiada langsung?
Ada masanya saya boleh lihat dalam dadanya.
Macam bernafas dengan kuat.
Nampak jantung mereka berdegup laju
atau degupan jantung melalui baju.
Anda nampak nafasnya dan jelas sekali dia gementar.
Saya nak awak tengok gambar-gambar ini.
Okey.
Awak kenal wanita ini atau ingat dia?
- Tidak. - Tidak?
Wanita ini ditemui mati di pantai.
Awak pasti awak tak kenal dia?
Teresa Broudreaux.
- Tidak. - Ini 1980, Mac 1980.
Saya tak kenal.
Penafian itu sangat penting kerana kami ada bukti yang kuat.
Kalau dia mengaku ada hubungan sulit dengan Teresa tanpa pengetahuan suaminya
dan berasmara dengan Teresa malam itu,
kes kami akan jadi sangat rumit.
Tidak.
Tidak?
Sebab itulah penafian itu lebih berkuasa.
Apakah sebabnya
DNA awak ada di tempat kejadian?
Bukan...
Sepatutnya tiada.
- Sepatutnya tiada? - Ya.
Kami ada di sini.
Kami tahu awak boleh bantu kami.
Sebab DNA awak ada di tempat kejadian.
Saya tak tahu. Saya tak faham.
Saya tak kenal pun wanita itu.
Kalau anda mahu hubungan baik dengan suspek,
awak perlu beri mereka sesuatu.
Saya ada maklumat untuk dia dan dia perlu tahu maklumat itu
dan ia mungkin memberi dorongan kepadanya untuk memberitahu sesuatu
supaya kami dapat membongkar kebenaran, bukan?
Bagaimana kalau dia ada penjelasan yang munasabah?
Macam mana kalau dia tak bersalah?
Jadi, awak tak ada masalah DNA awak ada di sana?
- Tidak. - Jadi...
awak boleh berikan sampel air liur awak?
Okey.
Saya hargai kerjasama awak.
Apabila temu bual dengan Yniguez tamat,
saya percaya dia dalam genggaman kami,
tapi lebih penting untuk membina kes dan memastikan
dialah orangnya dan kemudian menangkapnya.
Kesatan bukal DNA daripada En. Yniguez
membolehkan jabatan syerif membuat ujian pengesahan.
JABATAN PEMERIKSA PERUBATAN - KORONER DAERAH LOS ANGELES
DNAnya sepadan
dan padanan itu dibuktikan melalui statistik,
iaitu satu dalam 82.5 trilion
dan hanya ada tujuh bilion orang di planet ini.
Jadi, menjadi satu dalam 80 lebih trilion
merupakan padanan yang penting.
Dalam kes ini, sudah jelas dialah pembunuhnya.
Sekarang, persoalannya,
"Bagaimana nak jadikan kes ini lebih baik?"
Kes rogol pada tahun 1981 sangat penting
kerana Yniguez terserempak dengan seorang wanita
di perhentian bas Wilmington dan menawarkan diri untuk menghantarnya.
Kami tahu Teresa kali terakhir dilihat di Wilmington
dan ada potensi modus operandinya sama
dan nasib baik saya dapat cari dan menemu bual
mangsa rogol 1981 itu.
RAKAMAN POLIS - 2017 MANGSA ROGOL 1981
Ketika itu, saya bukannya nak menumpang. Saya berjalan.
Dia berhenti dan bertanya kalau saya nak tumpang.
Saya jawab ya.
Keadaan yang dia ceritakan itu sama
dengan apa yang kami percaya terjadi pada Teresa.
Sejauh mana awak pasti lelaki ini memaksa... merogol awak?
Seratus peratus.
Saya berhenti melawan sebab dia mula mengugut untuk bunuh saya.
Dia diugut. Dia mengalah.
Teresa dipukul dan dibunuh.
Saya percaya Teresa melawan
dan Yniguez teruskan dengan ugutannya.
Fakta itu sangat kuat
dan menyatukan kedua-dua kes ini lebih kuat lagi.
Setiap kali saya memeriksa kes dingin,
saya nak duduk dengan suspek jika boleh.
Saya mahu menilai mereka sendiri.
Saya mahu melihat reaksi mereka terhadap soalan saya.
Saya nak tengok jika mereka akan memburukkan lagi keadaan.
Apakah pengakuan mereka? Apakah masalah yang akan timbul?
Itu saja peluang saya untuk berbual dengan mereka.
Selepas kes difailkan, saya tak boleh bercakap dengan mereka.
Robert Yniguez beritahu Ralph Hernandez yang dia tak pernah bertemu dengan mangsa,
tak pernah berasmara dengannya,
tak pernah ke Palos Verdes Estates
dan Teluk Malaga serta pantai itu.
Lebih keras dia menafikannya,
lebih baik untuk kes ini
sebab saya boleh buktikan semua itu tak benar.
John mahu menemu bual Robert Yniguez bersama saya sekali lagi.
Jadi, kami berdua berbual dengannya.
RAKAMAN POLIS - 2017
SUSPEK ROBERT YNIGUEZ DETEKTIF RALPH HERNANDEZ DAN JOHN LEWIN
Hai, saya nak bercakap... Saya perlu bercakap dengan Robert.
- Siapa awak? - Nama saya Ralph.
Dia kenal saya.
Ini John.
Temu bual kedua tak berjalan lancar.
Isteri dan anak perempuannya ada di sana.
Keluarganya ada di sana.
Masuklah.
Terima kasih.
Awak macam nak tangkap dia.
- Tidak. Kami cuma nak... - Okey.
Tidak, kami akan pergi dari sini. Saya cuma nak sepuluh minit.
Mungkin sedikit privasi kalau awak tak kisah.
Kenapa? Dia tak sembunyikan apa-apa daripada saya.
- Saya tak sorok apa-apa daripada dia. - Ya.
Kami berkongsi segalanya.
Kami mahu hormati privasinya dan mahu bercakap dengannya
tanpa orang lain di sini kalau itu yang dia mahu.
- Tapi jika ini caranya... - Tak apa, dia boleh dengar.
Berkemungkinan besar dia tak beritahu isterinya,
yang tiada bersamanya ketika pembunuhan itu,
"Apa pun, saya harap awak tahu saya merogol dan membunuh orang
sebelum hubungan kita."
Jadi, kami mahu lakukan secara tertutup dan setiap kali kami mencadangkannya,
dia dengan tegas berkata, "Tidak, tiada rahsia antara kami."
Kami teruskan temu bual itu di depan isterinya.
- Dengar dulu. - Saya tiada kaitan dengan kes itu.
Robert, dengar dulu.
Dia tak mahu mengaku di depan mereka
dan apabila John mula mendesaknya dengan lebih teliti tentang insiden itu,
dia mula menafikan.
Dia jadi sangat defensif.
Saya akan kekal dengan cerita itu. Saya tak kenal dia.
Saya tak pernah nampak, tak pernah jumpa dia.
John, dalam temu bual itu menuduh Yniguez melakukan pembunuhan itu.
- Awak kata awak tak kenal wanita ini. - Tidak!
Apa pendapat awak tentang...
Awak rasa DNA apa yang kami jumpa?
Mungkin sperma saya.
Ya. Jadi, boleh awak beritahu saya bagaimana hal itu boleh berlaku, Robert?
Tak sepatutnya, sebab saya tak kenal dia.
Saya tak pernah jumpa, tak kenal dia.
- Robert... - Saya tak terlibat.
BULU KEMALUAN SI MATI
Kami ada air mani awak pada bulu kemaluan wanita ini.
Wanita ini telah diambil berhampiran di tempat yang sama
dalam masa setahun di mana awak menumpangkan Lori...
Kepala wanita ini dipukul.
Mendesak dia menyebabkan lebih banyak penafian,
tapi John buat dia mengaku
yang dia sendiri tak mempercayai penafiannya itu.
Jadi, kami kembali ke titik awal.
Awak setuju jika air mani awak ada dalam tubuhnya,
bermakna awak kenal dia
dan berasmara dengannya
malam itu di pantai?
Ya, itu logik.
Kalau awak duduk di tempat saya sekarang,
awak akan percaya cakap awak?
- Awak beritahu saya. - Saya percayakan dia.
Puan, saya tak tanya awak.
Kalau awak duduk di tempat saya, awak akan percaya cerita itu? Cakaplah.
Tak, saya takkan percaya cerita itu.
Saya tak rasa 12 orang juri akan percaya.
Wajahnya terpancar kepasrahan,
dia tahu ke mana hala tujunya.
Takkan aku nak kembali penjara sebab benda yang tak aku buat.
Okey, dengar sini.
DNA awak...
Saya faham maksud awak. DNA saya ada pada dia, tapi saya tak tahu.
Sudah selesai? Awak mula buat saya marah.
Ya, saya nak peguam. Kita akan dapatkan peguam.
- Tunggu. Dengar sini. - Dah selesai?
- Kita dah selesai. - Robert, dengar sini.
Saya dah cakap semuanya.
Kalau awak cakap awak nak kami pergi, kami akan pergi.
- Ya. - Ya.
Puan, saya bercakap dengan dia.
- Saya nak awak pergi. - Okey.
Baiklah. Itu pilihan awak.
Ketika itu kami yakin bukti kami mencukupi.
Kami ada DNA. Kami ada penafian Yniguez.
Kami ada beberapa pengakuannya. Kami berjaya.
SEPTEMBER 2017 37 TAHUN SELEPAS PEMBUNUHAN TERESA
September 2017, akhirnya kami bertindak.
Kami ada pasukan pengawasan yang mengekori Yniguez dari rumahnya.
Kami arahkan penahanannya.
Mereka tangkap dia kerana membunuh.
Dia tak banyak cakap, tapi itu tak penting.
Kami ada banyak bukti dan maklumat untuk dibentangkan.
Saya masih ingat saya menelefon Ronnie.
Telefon berdering. Saya nampak nama Detektif Ralph.
Saya terkejut.
Terlalu awal.
Saya gementar dan kaki saya mula menggigil.
Saya jawab.
Dia kata, "Ronnie." Saya jawab, "Ralph, apa khabar?"
Dia kata, "Awak sedang duduk?" Jantung saya berdegup kencang.
Saya beritahu dia, "Kami dah tangkap dia.
Kami akan dakwa dia."
Saya menangis.
Saya duduk dalam kereta dan menangis selama 45 minit.
Panggilan telefon itu agak menyedihkan.
Saya terima panggilan telefon yang mengatakan,
"Dalam masa sejam, kami akan buat sidang akhbar.
Mereka jumpa orang yang bunuh ibu awak."
Saya mula menangis. Saya tak percaya.
Mereka mahu saya ke Los Angeles.
Saya tak sempat ke sana.
Tapi ayah tiri saya ada di sana. Dia ada untuk semuanya.
JABATAN SHERIF LA SIDANG MEDIA 9 SEPTEMBER 2017
Sidang akhbar itu peluang Ronnie
untuk beritahu pihak media
dan menceritakan apa yang dilaluinya.
Detektif.
Terima kasih.
Pada hari sidang akhbar, anda boleh lihat saya di belakang.
Saya agak gelisah.
Saya berpeluh dan mula kelihatan seperti Rudy Giuliani.
Kami ingin memperkenalkan Ronnie Fematt,
yang berkahwin dengan Teresa Broudreaux ketika itu.
- Ronnie. - Terima kasih.
Helo.
Sudah lebih 37 tahun
dan dah lama saya tunggu hari ini.
Saya ingin berterima kasih kepada keluarga kerana sentiasa percayakan saya,
sentiasa berada di sisi saya dan saya berterima kasih mereka ini.
Tanpa mereka, saya takkan berada di sini hari ini.
Dah lama saya laluinya.
Hidup saya diselubungi tanda tanya
dan...
saya gembira hari ini tiba akhirnya.
Terima kasih.
Sekarang semua orang tahu bukan saya yang bunuh.
Mereka ringankan beban saya.
Sekarang kebenaran sudah terbongkar.
Memang menjadi tanggungjawab saya untuk membersihkan nama Ronnie.
Sebaik saja mereka kata dia tak bersalah, orang lain yang terlibat,
saya terkejut.
Kami cuba berbaik.
Tapi...
Ya, tak semestinya berjaya.
Pada 2 Oktober 2017,
saya failkan pendakwaan terhadap Robert Yniguez.
Pertuduhan pertama membunuh dan kedua merogol.
Berdasarkan keadaan, undang-undang dan bukti pada masa itu,
kami tak dapat failkan dakwaan untuk bayi itu.
ISTERI TERRI ANN 1959-1980 ANAK PEREMPUAN SOFIA 1980
Sebelum kami dapat memilih juri dan membicarakan kes,
defendan, melalui peguamnya,
menyatakan yang dia mahu membuat perjanjian rayuan.
Dia sanggup mengaku atas pembunuhan tahap kedua
yang membawa hukuman penjara 15 tahun
dan mengaku dia membunuh Teresa.
Saya rasa dia mungkin tak mahu isterinya
dan anak tirinya mendengar semua butiran jenayah itu.
Jadi, jika anda dalam kedudukannya dan anda akan tetap disabitkan,
anda mungkin pilih satu pilihan
untuk mengekalkan pendirian tak bersalah dalam perbualan tertutup dengan mereka.
LELAKI DIPENJARA 15 TAHUN KERANA MEMBUNUH WANITA HAMIL
Yniguez dihukum pada Oktober 2019.
Maksudnya lebih 37 tahun,
40 dari hari dia disabitkan.
Saya terseksa setiap hari.
Jika defendan disabitkan bersalah semasa perbicaraan,
bermakna hukuman mandatori seumur hidup tanpa parol sebagai minimum.
Jika dia merayu dan dipenjarakan 15 tahun, dia layak untuk mendapat parol.
Tapi kerana kita tak tahu apa akan berlaku dengan juri,
itu satu risiko.
Pada usianya, 15 tahun...
dia takkan dapat keluar.
Sekarang saya boleh tidur lena
sebab saya tahu dia takkan sakiti orang lain.
Saya sangat lega apabila semuanya berakhir.
Saya sangat gembira.
Sekarang saya boleh rawat luka di hati saya.
Saya berhubung dengan sebuah kedai bunga berhampiran Teluk Malaga.
Saya tempah lingkaran bunga berbentuk salib untuk dia.
SAYA SAYANG SOFIA FEMATT BERSEMADILAH. DAH BERAKHIR!
Saya ambil lingkaran bunga itu dan kami ke sana beramai-ramai.
Kami di sana bersama mereka. Ada lingkaran bunga
dan sepanduk tertulis, "Dah berakhir."
DAH BERAKHIR!
Pelik rasanya berada di sana.
Saya pernah ke sana beberapa kali, tapi sekarang Yniguez telah disabitkan.
Kami ada jawapan.
Ralph Hernandez, dia penyelamat saya.
Dia beri saya keadilan.
Dia beri saya segalanya untuk lupakan semua ini.
Saya sangat berterima kasih atas kerja kerasnya.
Dia seorang Chicano yang baik. Memang betul.
Dia patut bangga dengan dirinya.
Saya sangat bangga.
Lega rasanya dapat memberikan jawapan kepada keluarga itu.
Sangat memuaskan,
sebab anda sedar hasil usaha anda,
setiap masa, setiap tahun...
Anda buat perubahan.
Semua kes orang hilang dikendalikan oleh Homisid.
Jika anda hilang, persoalannya ialah...
"Kenapa?"
Bapa kepada tiga orang anak, Smith yang setinggi 1.98 meter hilang.
ORANG HILANG
Gavin Smith seorang eksekutif Fox. Dia seorang lelaki yang hebat.
Agak pelik apabila orang seperti dia
akan hilang begitu saja.
- Sesuatu yang aneh berlaku di sini. - Dia ada masalah.
Gavin ada hubungan sulit.
Agak misteri, tapi seseorang di luar sana tahu sesuatu.
Terjemahan sari kata oleh GG